Diari Oficial de la Generalitat Valenciana


Sumari del DOGV 3422, del 28-01-1999 (1998/11275)

ORDRE de 20 de novembre de 1998, de la Conselleria de Cultura, Educació i Ciència, per la qual s'atribueix la denominació específica de Montdúver a l'Institut d'Educació Secundària de Xeraco.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3422

Data del DOGV
:   28-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11023


Data del document
:   20-11-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 20 de novembre de 1998, de la Conselleria de Cultura, Educació i Ciència, per la qual s'atribueix la denominació específica de Montdúver a l'Institut d'Educació Secundària de Xeraco. [1998/X11157]
  
El Consell Escolar de l'Institut d'Educació Secundària de Xeraco va aprovar, el dia 12 de març de 1998, sol·licitar la denominació específica de Montdúver per a l'esmentat centre. La dita proposta va ser assumida pel Ple de l'Ajuntament de dita localitat, en la sessió del dia 2 d'abril de 1998, i disposa de l'informe favorable de la Direcció Territorial de Cultura i Educació de València.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, estableix que tots els centres tindran una denominació específica. L'article 3.1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels instituts d'educació secundària, publicat en el Diari Oficial de la Generalitat Valenciana, de 8 de setembre, estableix que els instituts el titular dels quals siga la Generalitat Valenciana tindran la denominació específica que determine la Conselleria de Cultura, Educació i Ciència, després de la consulta al consell escolar municipal corresponent o, si no, al Ple de l'ajuntament a què pertanguen. Així mateix, el punt 2 estableix que una vegada creat l'institut, el consell escolar podrà proposar a la citada Conselleria la denominació específica, després de l'informe favorable previ del consell escolar municipal o, si no n'hi ha, del Plenari de l'ajuntament corresponent.
  
En virtut d'això i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Montdúver a l'Institut d'Educació Secundària de Xeraco, codi 85888019.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, podrà interposar-se recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que estableix l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la publicació de l'ordre en el Diari Oficial de la Generalitat Valenciana, conformement al que preveu l'article 58.3 de la Llei de la Jurisdicció Contenciosa Administrativa.
  
València, 20 de novembre de 1998
  
El conseller de Cultura, Educació i Ciència,
  
FRANCISCO CAMPS ORTIZ